**Csongrád Város Polgármesterétől**

 ***„M”***

**Száma**: Pü/32-2/2022.

*Témafelelős*: Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**2022. szeptember 29-ei ülésére**

Tárgy**:** Csongrád Városi Önkormányzat 2022. évi költségvetési rendeletének módosítása

**Tisztelt Képviselő-testület!**

A Képviselő-testület módosította a 2022. évi önkormányzati költségvetésben szereplő fejlesztési hitel összegét 210.394.202Ft-ról 206.000.000Ft-ra, továbbá módosultak a hitelfelvételi célok is, ezért szükséges a módosítások átvezetése a költségvetési rendeletünkön.

A 491/2022. sz. előterjesztés részletesen tartalmazza és indokolja a fejlesztési hitel módosításának okát és összegét.

Ennek megfelelően a költségvetési rendeletünkön ezen változásokat átvezettük.

**Előzetes hatásvizsgálat:** *(A jogalkotásról szóló 2010. évi CXXX. törvény 17. §-a alapján)*

1. a.) ***A költségvetés társadalmi, gazdasági hatása.***

Az éves költségvetési előirányzat-módosítás az önkormányzat és az intézmények szempontjából döntő fontosságú, hiszen meghatározásra kerülnek a főbb bevételi és kiadási előirányzatok, melyekből gazdálkodnak az intézmények és a gazdasági szervezetek a megváltozott társadalmi és gazdasági körülményekhez való alkalmazkodással járó előirányzat mozgatások is a rendelet részét képezik.

b.) ***Környezeti, egészségügyi hatása****.*

 Jelen rendelet tervezetnek környezeti, egészségügyi hatása nincs.

c.) ***A költségvetés adminisztratív terheket befolyásoló hatása*.**

 A költségvetési előirányzat elfogadását követően az ott meghatározott keretösszegek alapulvételével készül el az előirányzatok intézményi felvezetése a források megjelölésével. Ez az általános ügymenetbe beletartozik, így plusz adminisztratív terhet nem jelent a hivatal, az önkormányzat számára.

**2. A költségvetési rendelet megalkotásának szükségessége, a jogalkotás várható következménye**.

A jogalkotásról szóló törvényben előírt kötelezettségek miatt és az állami támogatások utalása, munkabér kifizetések, dologi kiadások teljesíthetősége, kötelezettségvállalások teljesítése miatt van szükség költségvetési előirányzat-módosítással kapcsolatos rendelet megalkotására.

**3. A jogszabály alkalmazásához szükséges személyi, szervezeti, törvényi és pénzügyi feltételek**.

A rendelet-tervezetet a Városgazdasági, Ügyrendi- és Összeférhetetlenségi Bizottság az ülésén tárgyalja, a bizottság döntéséről a bizottsági elnök a Képviselő-testületet tájékoztatja**.**

A jogszabály várható következményei, különösen:

A költségvetési rendeletmódosításával, a mellékletekben lévő számadatok betartásával, a bevételek teljesülésével az intézmények, az önkormányzat, a polgármesteri hivatal működtetése év végéig biztosítható.

A rendelet végrehajtásához a személyi, szervezeti és pénzügyi feltételek rendelkezésre állnak.

Jegyzőkönyvi kivonaton értesítést kapnak:

1. Képviselő-testület tagjai
2. Dr. Juhász László jegyző
3. Bedő Tamás polgármester
4. Gazdálkodási Iroda
5. Irattár

Csongrád, 2022. szeptember 21.

 Bedő Tamás

 polgármester

**Csongrád Város Önkormányzata Képviselő-testületének .../.... (...) önkormányzati rendelete**

**A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022.(II. 25.)önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőt rendeli el:

**1. §**

A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 3. § (1) bekezdés c) pontja helyébe a következő rendelkezés lép:

„*c)* hiányát 206.000.000 Ft-ban, azaz Kettőszázhatmillió forintban állapítja meg.”

**2. §**

A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 4. § (1) és (2) bekezdése helyébe a következő rendelkezések lépnek:

„(1) A 3.§ (1)bekezdés c)pontjában megállapított hiány összegéből felhalmozási hiány 206.000.000 Ft. A felhalmozási hiány fedezete fejlesztési hitel felvétele az alábbi hitel célokra

*a)* IVECO autó sószóróval tolólappal 23.495.000 Ft,

*b)* Mezőgazdasági gép, multifunkciós fűnyírógép beszerzése 18.715.000 Ft,

*c)* Intézmény energetikai beruházások felújítások megvalósítása 163.790.000 Ft.

(2) Az éves kötelezettségvállalás felső határa 693.500.000 Ft.”

**3. §**

A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 5. § (2) bekezdés c) pontja helyébe a következő rendelkezés lép:

„*c)* sajátos működési bevétele 1.044.394.202 Ft,”

**4. §**

Ez a rendelet a kihirdetését követő napon lép hatályba.

|  |  |
| --- | --- |
| Bedő Tamás sk.polgármester  | Dr. Juhász László sk. jegyző  |

Végső előterjesztői indokolás

Az Államháztartásról szóló 2011. évi CXCV. törvény 23. §-a szerint a helyi önkormányzat költségvetéséről rendeletben dönt, és meghatározza, hogy a rendeletnek milyen előirányzatokat, illetve rendelkezéseket kell kötelezően tartalmaznia. A rendelet-tervezetben az Áht. 23. § (2) bekezdés a) pontjának módosított szabályai szerint az önkormányzat költségvetési bevételei és költségvetési kiadásai előirányzat csoportok, önként vállalt és állami kiemelt előirányzatok, kötelező feladatok szerinti bontásban kerültek bemutatásra.

A költségvetés összeállításának részletes szabályait az államháztartásról szóló törvény végrehajtásáról szóló 368/2011. (XII.31.) Korm. rendelet, a finanszírozás rendjét és az állami hozzájárulás mértékét a központi költségvetésről szóló törvény határozza meg.

**A költségvetési rendelet módosítására a fejlesztési hitelfelvétel céljainak és a hitel összegének változása miatt kerül sor.**

.